ET Euroopa Liidu Teataja C 332/4

Põllumajandustoodete ja toidu geograafiliste tähiste ja päritolunimetuste kaitset käsitleva nõukogu määruse (EÜ) nr 510/2006 artikli 6 lõike 2 kohase muudatustaotluse avaldamine

(2006/C 332/04)

Käesoleva dokumendi avaldamine annab õiguse esitada muudatustaotluse kohta vastuväiteid vastavalt nõukogu määruse (EÜ) nr 510/2006 artiklile 7. Komisjon peab vastuväite kätte saama kuue kuu jooksul alates käesoleva dokumendi avaldamisest.

MUUDATUSTAOTLUS

NÕUKOGU MÄÄRUS (EÜ) nr 510/2006,

Muudatustaotlus vastavalt artiklile 9 ja artikli 17 lõikele 2

“SIERRA MÁGINA”

EÜ nr: ES/PDO/105/0054

Kaitstud päritolunimetus ( X ) Kaitstud geograafiline tähis ( )

Taotletav(ad) muudatus(ed)

Pealkiri (pealkirjad) tehnospetsifikaadis

Nimi Kirjeldus X Geograafiline piirkond Päritolutõend Tootmismeetod Seos piirkonnaga Märgistamine Riiklikud nõuded

Muudatus(ed):

Geograafiline piirkond

La Guardia de Jaéni omavalitsuspiirkond lisatakse, kuna füüsiliste omaduste, kasutatavate sortide, viljelemismeetodite ja -tavade, istutustiheduse, saadud õli keemiliste ja organoleptiliste omaduste ning tootmis- või pakendusprotsesside sarnasuse poolest on kõnealune piirkond on ühtlik “Sierra Mágina” päritolunimetust kandva piirkonna ülejäänud osaga.

Lõikes “Tootmisest”, milles on kirjutatud: “Päritolunimetusega” Sierra Mágina “hõlmatud oliiviõlide tootmispiirkond koosneb maa-aladest, mis asuvad järgmistes omavalitsuspiirkondades: Albánchez de Úbeda, Bédmar-Garcíez, Bélmez de la Moraleda, Cabra del Santo Cristo, Cambil, Huelma, Solera, Jimena, Jódar, Torres, Mancha Real, Campillo de Arenas, Pegalajar, Larva y Cárcheles (Cárchel y Carchelejo)”, lisatakse järgmine:

“La Guardia de Jaén”.

AJAKOHASTATUD KOKKUVÕTE

NÕUKOGU MÄÄRUS (EÜ) nr 510/2006,

“SIERRA MÁGINA”

EÜ nr: ES/PDO/105/0054

Kaitstud päritolunimetus ( X ) Kaitstud geograafiline tähis ( )

Käesolev kokkuvõte on koostatud üksnes teavitamiseks. Üksikasjaliku teabe saamiseks palutakse huvitatud isikutel tutvuda tehnospetsifikaadi täieliku variandiga, mille võib saada 1. jaos viidatud riigi ametiasutustest või Euroopa Komisjonist (1).

1. Liikmesriigi vastutav talitus:

Nimi: Subdirección General de Calidad y Promoción Agroalimentaria. Dirección General de Industria Agroalimentaria y Alimentación. Secretaría General de Agricultura y Alimentación. Ministerio de Agricultura, Pesca y Alimentación Aadress: Infanta Isabel 1o E-20871 Madrid Tel: (34) 913 47 53 94 Faks: (34) 913 47 54 10 E-post: sgcaproagro@mapya.es

2. Taotlejate rühm:

Nimi: Consejo Regulador de la Denominación de Origen «Sierra de Mágina». Aadress: Ctra. Mancha Real-Cazorla, s/n E-23537 Bedmar (Jaén) Tel: (34) 953 77 20 90 Faks: (34) 953 77 22 72 E-post: D.O.sierra-magina@swin.net Liikmed: tootjad/töötlejad ( X ) muud ( )

3. Tooteliik:

Klass 1.5 — Õlid ja rasvad (või, margariin, õli jne)

4. Tehnospetsifikaat (artikli 4 lõikes 2 sätestatud nõuete kokkuvõte)

4. 1 Nimi: “Sierra Mágina”

4.2 Kirjeldus: Oliivisortidesse“Picual” ja “Manzanillo de Jaén” (Olea europea L) oliividest saadud ekstra neitsioliiviõli.

Peamiseks kaitstud sordiks peetakse sorti “Picual”.

Selle omadused: happesus kuni 0,5°; peroksiidarv: maksimum 18.K270 maksimum 0,20; niiskus ja võõrollus: mitte üle 0,1 %.

Suure stabiilsusega õlid, väga viljamaitselised ja kergelt mõrkjad. Värv varieerub tumerohelisest kuldkollaseni, olenevalt oliivide koristusajast ja oliivisalu asukohast piirkonnas.

Kaitstud ekstra neitsioliiviõlid valmistatakse vähemalt 90 % ulatuses sordi “Picual” oliividest.

4.3 Geograafiline piirkond: Piirkonna asukoht ja piiritlus: Tootmispiirkond on ümbritsetud Sierra Mágina looduspargiga, mis on andnud oma nime kaitstud nimetusele. Jaén'i provintsi lõunaala keskosas asuv ala hõlmab kuutteist omavalitsusüksust ning selle oliivisalud hõlmavad 64 009 ha, mis moodustab 84 % põllumajanduskõlvikust.

Asjaomased omavalitsusüksused: Tootmispiirkond hõlmab Jaén'i provintsi kuutteist omavalitsusüksust: Albánchez de Úbeda, Bedmar-Garcíez, Bélmez de la Moraleda, Cabra del Santo Cristo, Cambil, Campillo de Arenas, Cárcheles (Cárchel ja Carchelejo), Huelma, Jimena, Jódar, La Guardia de Jaén, Larva, Mancha Real, Pegalajar, Solera ja Torres.

4.4 Päritolutõend: Õlipressimisettevõtetesse saabuvad oliivid on heakskiidetud sortidest ja pärinevad reguleeriva asutuse registritesse kantud oliivisaludest. Õli pressitakse tootmispiirkonnas asuvates registreeritud õlipressimisettevõtetes reguleeriva asutuse vaatlejate järelevalve all ning seda ladustatakse registreeritud õlipressimis- või villimisettevõtetes. Õli suhtes kohaldatakse füüsikalisi ja keemilisi ning organoleptilisi analüüse. Üksnes kõik kontrollimenetlused edukalt läbinud õlid villitakse ja viiakse turule, olles varustatud reguleeriva asutuse poolt väljastatud nummerdatud lisaetiketiga ja kaitstud päritolunimetusega.

4.5 Tootmismeetod: Kui heakskiidetud sortidest ja registreeritud oliivisaludest pärit oliivid on valmis, korjatakse need hoolikalt ning maast ja puude küljest korjatud oliivid eraldatakse. Koristatud oliivid veetakse õlipressimisettevõtetesse, vältides seejuures vilja riknemist. Viljad puhastatakse ja pestakse, lehed, varred, muld ja võõrollus eraldatakse ning seejärel ekstraheeritakse õli pressimise teel. See protsess viiakse lõpule kuni 48 tunni jooksul. Tootmismeetodid on asjakohased ja heakskiidetud ning nende üle teostab järelevalvet reguleeriv asutus. Õli dekanteeritakse ning eraldatud kvaliteetne õli analüüsitakse ja klassifitseeritakse. Kaitstud päritolunimetus antakse üksnes ekstra neitsioliiviõlile.

4.6 Seos piirkonnaga: Sierra Mágina ala on suhteliselt lühike mäemassiiv, mis kõrgub tasandiku kohal pideva sirgjoonena kirdest edelasse ja mille ümber asuvad väiksemad mäestikud. Oliivisalud asuvad tasasema topograafiaga aladel, mis ümbritsevad mäemassiivi alates 850 m kõrgusest nii, et see sarnaneb saarega keset oliivipuude merd. Piirkonnas kõige levinumad pinnased on paepealsed mullad, lubjarikkad rähkmullad, leostunud mullad ja leetjad mullad. Kliima kõigub subtroopilise vahemerelise ja parasvöötme vahemerelise vahel, aasta keskmiste temperatuuridega 13-17° C ja aasta keskmise sademete hulgaga 400 kuni 800 mm. Traditsioonilise põlluharimise ja poolharimise tehnikad, tagasilõikamine, kahjuri- ja haiguste tõrje loovad sobiva keskkonna oliivipuu arenguks, mis kannab terveid vilju, millest saadakse eriomadustega, tihedalt geograafilise keskkonnaga seotud õlisid.

4.7 Kontrolliasutus:

Nimi: Consejo Regulador de la Denominación de Origen «Sierra de Mágina». Aadress: Ctra. Mancha Real-Cazorla, s/n E-23537 Bedmar Tel: (34) 953 77 20 90 Faks: (34) 953 77 22 72 E-post: D.O.sierra-magina@swin.net

Kontrolliasutus vastab Euroopa standardile nr 45-011.

4.8 Märgistamine: Etiketile peab olema märgitud “Sierra Mágina”. Etiketid peavad olema reguleeriva asutuse poolt heaks kiidetud. Lisaetiketid nummerdab ja väljastab reguleeriv asutus.

4.9 Riiklikud nõuded:

— 2. detsembri 1970. aasta seadus 25/1970 viinamarjakavatust, veini ja kangeid alkohoolseid jooke käsitlevate eeskirjade kohta.

— 25. veebruari 1997. aasta korraldus, millega ratifitseeritakse “Sierra Mágina” päritolunimetust käsitlev määrus.

(1) Euroopa Komisjon, põllumajanduse ja maaelu arengu peadirektoraat, põllumajandustoodete kvaliteedipoliitika osakond, B-1049 Brüssel.